Hei, denne artikkelen er over ett år gammel og kan inneholde utdatert informasjon

Brezjnev kjørte Rolls-Roycen selv da han krasjet i Moskva Her kan du se kommunistbossenes luksusbiler.

RIGA (Dagbladet): Riga har et av Europas fineste motormuseer, med en stor og verdifull samling historiske kjøretøy.

På Rigas motorumuseum kan du se motorsykler og mopeder, sportsbiler og militære kjøretøy.

Den kalde krigen Den mest berømte delen av bilsamlingen er Kreml-kolleksjonen.

Da Sovjetrepublikken kollapset, klarte Riga motormuseum og Latvias automobilklubb å sikre seg mange av de unike bilene til Kreml-bossene.

Luksus i garasjen På 1930- og 40-tallet sto det mange luksuskjøretøy i ledernes garasjer. Mange av bilene var produsert i USA.

På midten av 30-tallet begynte russerne å produsere luksusbiler, i en fabrikk oppkalt etter Stalin.

Han var blant annet besatt av Packard-limousiner. Men under den kalde krigen var det viktig for russerne å bevise at USSR sjøl kunne produsere luksusbiler.

Bilene ble gitt til de høyeste medlemmene i USSR som belønning for sin samfunnsinnsats.

Bilkongen Da Leonid Brezjnev ble generalsekretær i 1964, ble Kremls garasjer ble fylt opp av eksklusive biler, det var gaver fra ledere i hele verden.

På 80-tallet hadde han over 20 luksuriøse biler som Mercedes-Benz, Cadillac, Lincoln, Jaguar og Rolls-Royce.

Rigas motormuseum har sikret seg tre av disse; en Rolls-Royce Silver Shadow, en Lincoln Continental Town Car som han fikk av Richard Nixon, og en Mercedes-Benz han fikk av Erich Honecker.

Populært Den første motorsport- konkurransen i Latvia fant sted allerede i 1903.

Det ble også produsert én bil i Riga i 1912, etter ordre fra tsar Nikolaj. Det var en Russo Balt, og bilen er nå fullstendig restaurert etter at den ble funnet på en skraphaug i 1976.

Andre verdenskrig gikk hardt ut over Latvia.

Etter krigen fantes det bare seks biler igjen i hele landet, i tillegg til 100 militære kjøretøy. Ikke uventet er bilmuseet blitt et populært sted å besøke i Riga.